
Hakcipta Terpelihara. 

Tidak dibenarkan mengeluar ulang mana-mana 
bahagian buhu ini dalarn apa-apa bentuk melalui apa-apa cam 
sekalipun, melainkan setelah mendapat keizinan bertulis 
secara rasmi daripada Baytul Hikma. 

KATA PENGANTAR 



Assalamu ‘alaikum warahmatullahi wabarakatuh. 

Alhamdulillah, segala pujian dan pujaan bagi 
Allah Tuhan sekalian alam. Selawat serta salam ke 
atas sebaik-baik ciptaan, Nabi Muhammad 
Sollallahu ‘alahi wa ‘ ala alihi wasohbihi wasallam. 

Bersyukur ke hadrat Allah, dengan sifat Ar- 
Rahman dan Ar-Rahim, sehingga hari ini kita 
masih mengecapi rahmat dan nikmat yang tidak 
terhingga banyaknya. Bersyukur kepada-Nya yang 
menganugerahkan penglihatan, pendengaran, 
percakapan, perbuatan, dan perasaan. Bersyukur 
juga kepada-Nya yang memberi saya kesempatan, 
kekuatan, dan pengetahuan untuk menyiapkan 
buku ini. 

Iluminasi berasal daripada Bahasa Inggeris, 
illumination. Ia disebut dalam Bahasa Arab sebagai 
tanwir, yang bermaksud pencahayaan, penyinaran, 
ataupun penerangan. Sanubari pula berasal 
daripada Bahasa Arab sonaubaria.hu pokok pain, ia 

digunakan untuk membuat perabot dan juga 
sebagai perhiasan. Ia menjadi kiasan kepada 
jantung had oleh kerana bentuknya yang seakan- 
akan jantung. Iluminasi Sanubari sama ertinya 
dengan Tanwirul-Qulub, Pencahayaan Hati, 
Penyinaran Jiwa, atau Penerangan Rohani. 

Kisah-kisah yang saya sajikan dalam buku ini 
adalah berbentuk motivasi bagi membangkitkan 
kesedaran diri. Saya mengalihbahasakan daripada 
Bahasa Arab kepada Bahasa Melayu berserta 
penambahan buah fikiran daripada saya. 

Wujud olahan bahasa dan adaptasi yang 
diserasikan mengikut kesesuaian masyarakat 
Malaysia khususnya. Berlaku juga pengubahan, 
tetapi kesahihan cerita asal tidaklah ditukar sama 
sekali. Corak penulisannya hampir serupa dengan 
buku saya yang beijudul Aku Pemaksiat : Antologi 
Kisah Keinsafan Dari Tanah Arab. 

Tidak dinafikan beberapa kisah yang 
terdapat dalam buku ini telah diteijemahkan ke 
dalam bahasa lain seperti Bahasa Inggeris, Bahasa 
Indonesia, dan lain-lain bahasa. Ia menjadi 
tinjauan saya selain teks Bahasa Arab sebagai 
sumber asal, kerana versi yang ditulis dalam 

Bahasa Arab terdapat sedikit kelainan, maka saya 
memutuskan untuk mengekalkan versi tersebut. 

Manakala beberapa kisah yang lain pula 
masih tiada lagi terjemahannya melainkan hanya 
ditulis dalam Bahasa Arab, maka saya berbesar had 
ingin mengetengahkan kepada anda semua. 

“Sesungguhnya Allah tidak mengubah sesuatu kaum 
melainkan mereka mengubah diri mereka sendiri. ” 

Mudah-mudahan usaha saya ini dapat 
menjalar sebagai rekayasa kepada perubahan 
minda umat, selain menjadi titik tolak ilham dan 
idea dalam urusan seharian. Seterusnya pembaca 
sekalian dapat menjadi ejen pengubah paradigma 
yang jumud lagi terbantut, yang berlegar-legar 
dalam budaya masyarakat kita. Ia tidak lain dan 
tidak bukan, bertujuan menjurus ke arah 
kehidupan yang lebih maju, berwawasan, dan 
diberkati. 

Semoga ia menjadi amal jariah yang 
berpanjangan di dunia dan akhirat. 



Akhir sekali, 



lakarkan sebuah 



penghargaan kepada ibu bapa saya yang selalu 
mendoakan kejayaan saya, juga kepada semua 

















yang terlibat secara langsung dan tidak langsung 
dalam menjayakan penerbitan buku ini. Saya 
doakan keampunan untuk semua umat Islam dari 
kalangan jin dan manusia seluruhnya, dari awal 
kejadian sehingga ke hari pengakhiran. Amin. 

Sekian, wassalam. 

ABRAZ TALDERI 

21 September 2015, 

Kajang. 

Bekalan Hidup Abadi 

ILUMINASI 1 : Belilah dirimu, kerana pasaran dan 
harganya sentiasa ada. 

- Ibnu Al-Qayyim 

Suatu hari, seorang raja memanggil tiga 
orang menterinya, beliau memberi satu arahan 
yang tidak pernah disuruh sebelumnya. Setiap 
menteri perlu mengambil sekarung guni 

kemudian pergi ke kebun-kebun istana, setiap 
menteri perlu mengisinya dengan buah-buahan 
yang terbaik untuk dipersembahkan kepada sang 
raja. Setiap menteri tidak boleh membantu dan 
meminta bantuan daripada menteri yang lain. 
Menteri-menteri itu berasa pelik akan arahan raja 
ini, namun mereka patuh saja melakukannya. 

Menteri pertama mencari dengan tekun 
supaya sang raja gembira akan hasilnya, dia 
mengumpulkan buah-buahan yang paling sedap 
dan berkualiti sehingga guninya penuh. 

Menteri kedua sebaliknya, dia tidak 
mengambil buah-buahan yang terbaik, kerana 
menganggap arahan sang raja bukanlah untuk 
kepentingan dirinya, tetapi untuk orang lain. 
Guninya penuh dengan buah-buahan yang 
bercampur antara yang baik dan kurang baik. 

Menteri ketiga pula memperlekehkan 
arahan sang raja, guninya diisi dengan rumput- 
rumput, daun-daun, dan tumbuhan-tumbuhan 
lain. 

Pada hari berikutnya, ketiga-tiga mereka 
datang dengan menunjukkan guni masing- 
masing. Setelah menyaksikan hasil mereka, sang 
















gugugj 



raja mengarahkan pengawal memenjarakan 
ketiga-tiga menteri itu tanpa soal bicara. 

Di dalam penjara, mereka tidak dibekalkan 
apa-apa makanan melainkan guni masing-masing 
yang dibawa pulang itu sebagai bekalan tiga bulan 
pemenjaraan mereka. 

Menteri pertama hidup senang-lenang 
dalam kurungannya, buah-buahan dalam guninya 
cukup untuk membuatnya bertahan selama tiga 
bulan. 

Menteri kedua dapat bertahan juga selama 
tiga bulan, tetapi keadaan dirinya agak sempit dan 
serba kekurangan kerana buah-buahannya banyak 
yang menjadi busuk dan tidak boleh dimakan. 

Menteri ketiga pula mati kelaparan tidak 
sampai sebulan. 

Begitulah analoginya kehidupan kita di 
dunia ini sebagai tempat bercucuk tanam, dan di 
akhirat nanti adalah tempat menuai hasil. Allah 
adalah raja segala raja. Dia memerintahkan supaya 
kita beramal kepada-Nya dengan sebaik-baiknya. 
Maka rugilah sesiapa yang lalai dan ingkar. 
Na ’uzubillah. 

ILUMINASI 2 : Mereka yang sentiasa memilih jalan 
mudah, selamanya tidak akan sampai ke destinasi, 
bahkan diri mereka akan bersendirian di suatu sudut 
lain di hujung jalan. 



ILUMINASI 3 : Masa depan dimiliki oleh mereka yang 
berusaha. 

Belum Tentu Lagi 



ILUMINASI 1 : Boleh jadi sesuatu yang kalian bend 
itu adalah baik untuk kalian, dan boleh jadi sesuatu 
yang kalian suka itu adalah buruk untuk kalian. Dan 
Allah itu Maha Mengetahui sedangkan kalian tidak 
mengetahui. 

-Al-Baqarah : 216 

KISAH SATU 

Alkisah seorang lelaki tua tinggal di atas 
bukit kecil, dia mempunyai seekor kuda lumba 
yang amat disayanginya. Suatu hari kudanya itu 
hilang entah ke mana, lalu datang jiran-jiran 
kepadanya ingin mengucapkan takziah di atas 
nasib tidak baik yang menimpanya. 

“Mana kalian tahu ini adalah nasib buruk?” 
kata si lelaki itu tanpa rasa sedih sedikit pun. 

Beberapa hari kemudian kudanya itu pulang 
kepadanya. Bukan bersendirian. Malah 
bersamanya ada beberapa ekor kuda lagi yang 
gagah mantap, lalu jiran-jirannya datang ingin 
mengucapkan tahniah kepadanya di atas berita 
gembira itu. 

Dengan tanpa rasa gembira sedikit pun si 
lelaki itu berkata, “Mana kalian tahu ini adalah 
nasib baik?” 

Beberapa minggu berikutnya, anak lelaki 
tersebut bermain salah seekor kuda gagah itu 
sehingga menyebabkan dirinya jatuh, lalu kakinya 
patah. Jiran-jiran yang mendengar berita tersebut 
datang kepadanya ingin mengucapkan takziah di 
atas nasib buruk yang berlaku. 

“Mana kalian tahu ini adalah nasib buruk?” 
kata si lelaki itu tanpa gelisah. 

Beberapa minggu seterusnya, telah berlaku 
peperangan di kawasan tersebut. Semuanya 
berperang melainkan si anak yang patah kakinya, 
dia dikecualikan daripada berperang kerana 
keadaan kakinya yang parah. Akhirnya, ramai yang 
terkorban, termasuklah jiran-jiran yang datang 
berjumpa lelaki tua itu. 

Demikianlah kisah nasib buruk yang kadang- 
kadang menjadi nasib baik dan nasib baik yang 
kadang-kadang menjadi nasib buruk. 



KISAH DUA 

Alkisah seorang raja mempunyai seorang 
menteri yang bijaksana, menteri ini sentiasa 
bersamanya ke mana saja si raja pergi. 

Sepanjang kebersamaan itu dan setiap kali si 
raja ditimpa musibah menteri ini akan 
mengatakan “moga-moga ia suatu kebaikan”. Si 
raja tidak dapat bersabar akan sikap menteri yang 
satu ini. Sehinggalah suatu hari si menteri 
dipenjarakan dek kerana mengatakan ungkapan 

itu pada peristiwa jari si raja putus. 

Si raja marah sekali, “Apa yang baiknya jari 
beta terputus ini?!” 

“Moga-moga ia suatu kebaikan,” si menteri 
masih dengan ungkapannya walaupun hukuman 
penjara dijatuhkan ke atasnya. Dia dipenjarakan 
dalam suatu tempoh yang agak lama. 

Suatu hari, si raja keluar bersendirian tanpa 
pengawal untuk memburu. Pada suatu kawasan, si 
raja telah terperangkap dan tertangkap oleh 
sekumpulan penyembah berhala. Penangkapan si 
raja adalah untuk dijadikan korban kepada 
berhala yang disembah. Akan tetapi, setelah 
dikesan bahawa jari si raja cacat, mereka 
melepaskan si raja begitu sahaja. 

Si raja amat bersukacita kerana selamat 
daripada menjadi mangsa sembelihan yang 
mengerikan itu. Perkara pertama yang dilakukan 
kerana syukur akan keselamatannya itu, si raja 
memerintahkan pengawal melepaskan si menteri 
daripada penjara. Si raja menyesal dan ingin 
meminta maaf di atas apa yang telah dilakukan. 
Sekarang ini baru dia tahu kebaikan terputusnya 
jarinya itu. 

“Ketika beta mengarahkan kamu dipenjara, 
karnu mengatakan moga-moga ia suatu kebaikan. 
Apakah maksudmu akan kebaikan itu?” tanya si 
raja inginkan penjelasan. 

Lalu si menteri bijaksana menjawab, “Kalau 
tuanku tidak memenjarakan saya, pasti sayalah 
yang akan menjadi mangsa korban tersebut.” 

Benarlah katanya. Setiap ketentuan Allah itu 
ada kebaikannya. 



KISAH TIGA 

Alkisah empat orang lelaki bermusafir ke 
suatu tempat. Terdapat seorang lelaki soleh di 
antara mereka membawa beberapa ekor haiwan 
sebagai pembantu di sepanjang perjalanan 
tersebut, iaitu seekor ayam yang tugasnya 
mengejutkan ketika waktu Subuh, seekor anjing 
yang tugasnya mengawasi keselamatan ketika 
mereka sedang tidur, dan seekor keldai yang 
tugasnya membawa barang-barang keperluan. 

Pada suatu hening fajar, kokokan ayam tidak 
pula kedengaran memecahkan kesunyian, kerana 
dimakan oleh sang ular yang kelaparan. Salah 



25 







seorang daripada mereka berkata, “Ini adalah 
musibah! Siapa yang akan kejutkan kita untuk 
solat Subuh selepas ini?” 

“Jangan kata ia musibah, tiada siapa pun 
tahu hakikat sebenar sama ada ia musibah atau 
bukan. Moga-moga Allah lindungi kita,” tuan 
pemilik haiwan membalas pertanyaan. 

Selang beberapa hari kemudian, apabila 
mereka bangun daripada tidur, anjing menerima 
nasib yang sama, mati dibaham serigala. Darah 
anjing tersebut dapat dikesan tidak jauh dari situ. 
Berkata pula salah seorang yang lain daripada 
mereka, “Saya tahu kamu ingin mengatakan ini 
adalah suatu kebaikan, betul tak? Kebaikan apakah 
semua ini? ! ” 

Jawab tuan punya haiwan, “Ya benar. Ia 
adalah suatu kebaikan, tapi tiada siapa yang tahu 
akan hakikatnya. Moga-moga Allah lindungi kita 
semua.” 

Pada beberapa hari berikutnya keldai pula 
menemui ajalnya. Lelaki ketiga di antara mereka 
mengeraskan suara, “Jangan kamu kata lagi ia 
adalah kebaikan! Sekarang ini kita yang kena bawa 
sendiri barang-barang, bukan lagi keldai, apakah 

ini kebaikan?” 

Lelaki soleh itu tersenyum sahaja, tiada 
sepatah perkataan pun keluar daripada peti 
suaranya. 

Mereka meneruskan perjalanan. Dan tiba di 
suatu lembah di antara dua gunung yang tinggi, 
alangkah terkejutnya mereka berempat 
mendapati ada banyak kepala manusia 
bergelimpangan bersepah-sepah di serata tempat. 
Mereka adalah mangsa-mangsa bunuh oleh lanun 
yang berkeliaran di kawasan itu. 

Tidak jauh daripada arah mereka itu, 
mereka ternampak satu kafilah, apabila satu 
kafilah lain yang lalu di situ mereka akan 
memberitahu bahawa di belakang lembah ini 
terdapat sekumpulan lanun yang membunuh 
sesiapa sahaja yang lalu. 

Kini mereka pula mendekati kafilah itu. 
Mereka bertanya bagaimanakah lanun itu dapat 
mengesan keberadaan kafilah yang lalu di lembah 
ini sedangkan mereka di belakang sana. Mereka 
memberitahu sama ada daripada bunyi ayam, 
anjing, atau keldai. 

Si lelaki soleh bertanya kepada sahabat- 



[sasasasos 

sahabatnya yang lain, “Apakah pendapat kamu 
semua selepas dengar berita ini?” 



Mereka semua menjawab, “Benarlah 
sangkaan kamu. Kami tidak akan lagi berkata 
melainkan ia adalah kebaikan, kebaikan, dan 
kebaikan.” 



“Benarlah 



Seseorang yang memandang kepada 
hikmah, pasti dia tidak akan bersedih ataupun 
bergembira secara melampau kerana dia tidak 
mengetahui hakikat sebenarnya sama ada 
keburukan yang nyata atau kebaikan yang 
tersembunyi. Apa yang perlu dilakukan adalah 
sentiasa bersyukur di atas setiap pemberian dan 
sentiasa bersabar di atas setiap kehilangan. 

Janganlah bergembira semata-mata oleh 
kebaikan yang dimiliki, barangkali ia adalah jalan 
untuk menuju keburukan. Begitulah juga 
sebaliknya. 

Orang yang sebenar-benar gembira adalah 
orang yang mampu mempraktikkan intipati reda 
dalam apa jua qadak dan qadar. 

Dalam satu hadis riwayat Muslim, Rasulullah 





Sollallahu ‘alahi wasallam bersabda; Sungguh ajaib 
seorang mukmin yang semua urusannya adalah 
kebaikan. Keajaiban ini tiada pada sesiapa 
melainkan pada seorang mukmin; iaitu apabila 
dikurniakan kebaikan, dia bersyukur, sungguh ia 
adalah kebaikan baginya. Dan apabila ditimpakan 
keburukan, dia bersabar, sungguh ia adalah 
kebaikan baginya. [ 11 

ILUMINASI 2 : Raja dan wali yang sebenar di dunia 
ini adalah; apabila daratan, lautan, bumi, batuan, 
dan bandaran menjadi emas dan perak bagi mereka. Jin, 
manusia, haiwan ternakan, dan burung-burung 
tunduk kepada mereka. Mereka tidak menghendaki 
melainkan apa yang Allah kehendaki, dan pastinya apa 
yang Allah kehendaki itu menjadi kenyataan. Mereka 
tidak gentar pada makhluk bahkan makhluk yang 
gentar kepada mereka. Mereka hanya berkhidmat kepada 
Allah dan setiap makhluk berkhidmat kepada mereka. 
Raja manakah di dunia yang sehebat martabat ini ? 
Kebanyakan mereka adalah lebih rendah dan lebih hina. 

- Al-Imam Al-Ghazzali, kitab Minhajul-Abidin 



1 Muslim, no. 7692 

Serangan Angin Kencang 

ILUMINASI 1 : Sesiapa yang mengatakan kepada 
kamu “Hal ini mustahil berhasil. ” Seandainya dia 
memiliki banyak pencapaian, pasti dia tidak 
menggunakan perkataan ‘mustahil’ itu dengan 
semudahnya. 

- Napoleon Hill 

Beberapa tahun dahulu, seorang pemilik 

tanah pertanian di persisiran pantai sangat 
memerlukan tenaga keija, tetapi ramai yang tidak 
mahu bekeija dengannya kerana bimbang angin 
kencang yang bertiup dari arah pantai itu. Telah 
dimaklumi bahawa pantai itu berombak kuat dan 
sering kali membantai segala binaan dan hasil 
pertanian. 

Suatu ketika, pemilik tanah tersebut 
menemu duga pemohon-pemohon yang ingin 
bekeija dengannya, tetapi akhirnya dia sendiri 
menolak permohonan mereka. Sehinggalah tiba 
seorang lelaki pendek yang kurus tubuhnya 
datang kepada pemilik tanah tersebut. 

“Adakah kamu boleh bekeija dengan baik 
dalam bidang perladangan?” tanya pemilik tanah. 

Lelaki kurus itu menjawab, “Ya, sayalah 
orang yang tidur ketika angin bertiup kencang.” 

Disebabkan terlalu bingung akan jawapan 
yang diberikan, dia menerima sahaja lelaki itu 
bekeija tanpa berfikir lama. 

Lelaki kurus itu memulakan kerjayanya 
dengan baik, dia sungguh tekun bekeija dari pagi 
hingga ke senja. Pemilik tanah itu menyukai 
kesungguhannya. 



144 







Suatu malam yang tidak diduga, angin 
kencang datang menyerang. Bunyi tiupan angin 
waktu itu seperti ngauman seekor harimau yang 
kelaparan. Pemilik tanah itu terbangun dari 
lenanya, terkejut dan terganggu dek kekencangan 
angin malam itu. 

Segera dia pergi ke satu batu besar, di situlah 
tempat tidur si lelaki kurus. Dia menggerak- 
gerakkan lelaki itu untuk mengejutkannya, 
kemudian menjerit sekuatnya, “Bangun! Angin 
kencang sedang menyerang! Bangun cepat!! 
Selamatkan apa yang patut sebelum ia terbang 
dibawa angin!!” 

Lelaki itu berbaring elok di atas katil, lalu 
menjawab, “Tidak wahai tuan! Bukankah saya 
telah katakan bahawa sayalah orang yang tidur 
ketika angin bertiup kencang.” 

Kemarahan tuan pemilik tanah mendidih- 
didih mendengar jawapan balas daripada 
pekerjanya itu. Terlintas di fikirannya mahu saja 
menembak mati si lelaki kurus itu, untunglah dia 
tidak melakukannya kerana menghadapi 
kebingungan angin kencang. 

Apabila pemilik tanah itu bergegas keluar 











untuk menyelamatkan aset milikannya, alangkah 
terkejutnya didapati bahawa semua kandang 
tertutup rapi dengan penutup khasnya, burung- 
burung berada baik di dalam sangkar, dan tanah- 
tanah pertanian tidak tergugat oleh angin 
kencang. Pintu-pintu tertutup rapi dengan 
pencucuk-pencucuk besi, tingkap-tingkap juga 
kemas tertutup semua. Segalanya tertutup dengan 
baik, selamat daripada bahaman angin kencang. 

Sekarang barulah dia faham apa yang 
dimaksudkan oleh pekerjanya itu. Kemudian dia 
kembali ke tempat tidurnya, lalu tidur seperti biasa 
tatkala angin masih mengaktifkan serangan. 

Begitulah. Sekiranya persediaan sudah 
disusun rapi, maka tiada apa lagi yang perlu 
ditakuti. 



ILUMINASI 2 : Matlamat adalah suatu mimpi yang 
kita ubah menjadi perancangan dan gerak-geri kerja 
untuk mencapai matlamat tersebut. 

- Zig Ziglar 

ILUMINASI 3 : Boleh jadi sebaik-baik kaedah adalah 
yang paling susah dan paling payah, tetapi anda 
haruslah sentiasa menempuhnya, kerana kebiasaan 
menghadapi kesusahan akan menjadikan yang lainnya 
tampak mudah sahaja. 

ILUMINASI 4 : Sentiasalah melakukan yang betul, ia 
akan memaksa orang lain untuk melakukannya juga, 
dan menarik kekaguman yang lain-lain lagi. 

- Mark Twain 



ILUMINASI 5 : Perasaan tidak gentar merupakan titik 
permulaan hikmah. 

- Bertrand Russell 

Soalan Tiga Penapis 

ILUMINASI 1 : Abaikan segala urusan yang tidak 
berkaitan denganmu, usah berkata-kata pada sesuatu 
yang tidak membabitkanmu, dan simpanlah lidahmu 
sepertimana kamu menyimpan helaian kertasmu. 

- Abdullah bin Amru 

Pernahkah kamu bertanya; Mengapakah 
Socrates adalah seorang cendekiawan dan ahli 

falsafah Yunani terkenal? 



Suatu hari, ada seorang lelaki tergopoh- 
gapah menemui Socrates... lalu berlakulah 
perbualan berikut; 



Lelaki 



Socrates 



Lelaki 

Socrates 



Lelaki 



: Tahukah kamu apa yang saya 
dengar tentang salah seorang murid 
kamu? 

: Nanti dahulu, sebelum kamu 

mengkhabarkan berita tersebut, 
saya ingin kamu menjawab soalan 
‘Tiga Penapis’. 

: Tiga Penapis? 

: Ya. Sebelum kamu mengajukan 
soalan mengenai murid saya, saya 
ingin mengetahui jawapan kamu. 
Penapis pertama ialah ‘kebenaran’. 
Adakah kamu yakin bahawa berita 
yang bakal kamu khabarkan itu 
adalah suatu kebenaran? 

: Saya mendengar orang bercerita 
mengenainya, dan... (lalu diam) 

Socrates 



Socrates 



: Baik. Sekarang kamu sendiri tidak 
pasti kebenaran berita yang kamu 
ingin sampaikan. Kita pergi ke 
penapis kedua iaitu ‘kebaikan’. 
Adakah ada kebaikan pada berita 
mengenai murid saya itu? 

: Tidak. Bahkan sebaliknya. 

: Baik. Kamu begitu tekad sekali 
ingin mengkhabarkan suatu berita 
yang kamu sendiri tidak pasti sama 
ada ia benar atau tidak. 



Lelaki itu merasakan dirinya bersalah akan 
kehadirannya, lalu Socrates terus menyambung... 



Socrates 



Socrates 



: Baik. Kamu ada peluang untuk 
menjawab penapis ketiga, iaitu 
‘faedah’. Adakah wujud faedah 
untuk saya dengan berita mengenai 
murid saya itu? 

: Tidak. 

: Jadi, mengapa perlu kamu 

khabarkan kepada saya sesuatu yang 
tiada kebenaran, tiada kebaikan, 
dan tiada faedahnya? 















ILUMINASI 2 : Maka tahanlah lidahmu melainkan 
pada kebaikanJ 241 jS 



- Sahih Ibnu Hibban 



ILUMINASI 3 : Rasulullah ketika ditanya oleh seorang 
lelaki, Islam yang manakah lebih afdal? Jawab baginda; 
Apabila orang Islam selamat daripada kejahatan lidah 
dan tangan ItantuJ 251 

- Sahih Ibnu Hibban 



ILUMINASI 4 : Mu’az bin Jabal berkata bahawa 
Rasulullah mewasiatkan kepadaku : Peliharalah 
lidahmu. 1261 

- Musnad al-Bazzar 



Ibnu Hibban, no. 374 
Ibnu Hibban, no. 180 



Al-Bazzar, no. 2643 

ILUMINASI 5 : Jagalah lidahmu kerana 

sesungguhnya ia pantas membunuh manusia, dan 
lidah inilah juga lambang kepada hati yang 
menunjukkan kebijaksanaan seseorang manusia. 

- Abdullah bin Al-Mubarak 



lidahmu kerana 

Tiga Lelaki Tua 

ILUMINASI 1 : Sesiapa yang mahu memperolehi hasil, 
hendaklah memulakan dengan ‘memberi’. 

- Maisarah Tahir 

Sebentar lagi akan masuk waktu solat Fardu 
Maghrib, ia menandakan waktu berbuka puasa 
bagi orang Islam seluruh dunia. 

Seorang isteri tergerak hati untuk 

memanggil tiga orang lelaki tua berbuka bersama- 
sama di rumahnya, dengan suami dan anak- 
anaknya, mereka itu telah diperhatikan sejak tadi 
berada di suatu kawasan yang tidak jauh daripada 
rumahnya. 

Si suami yang sedang terlantar sakit 
menyuruh anaknya menjadi wakil bagi menjemput 
kehadiran mereka. Apa yang mengejutkan, 
mereka berkata hanya salah seorang sahaja 
daripada mereka dibenarkan untuk dipilih. 

Apa yang peliknya lagi adalah nama-nama 
mereka. Seorang bernama Kejayaan, seorang lagi 
Kekayaan dan yang ketiga bernama Kasih Sayang. 

Si anak pulang mengkhabarkan hal tersebut 
kepada ayahnya. Si suami berkata kepada isterinya, 
“Kalaulah ada di antara mereka yang bernama 
Kesihatan, sudah tentu saya akan mempelawa dia, 
dan meminta pertolongannya untuk 
menyembuhkan saya. Mungkin Kekayaan dapat 
menyembuhkan, panggillah Kekayaan.” 



Secara spontan si isteri membidas, 
“Bagaimana mungkin Allah akan memberkati 
kekayaan tanpa pekerjaan? Tidak mungkin.” 

“Baiklah, kalau begitu kita panggil Kejayaan, 






sebab dengan pekerjaanlah kita akan dapat 
kejayaan,” si suami menukar pilihannya. 

“Bukankah lebih baik kita mempelawa Kasih 
Sayang?” celah si anak. 

Suami isteri itu saling memandang antara 
satu sama lain. “Baik. Kami ikut pilihan kamu 
wahai anak,” balas si suami. 

Anak itu pun segera menemui tiga lelaki tua 
tadi. “Siapa di antara kalian yang bernama Kasih 
Sayang? Kami mempelawa tuan yang bernama 
Kasih Sayang,” seru si anak. 

Tatkala lelaki tua yang bernama Kasih 
Sayang bangun untuk pergi ke rumah tersebut, 
dua orang lelaki lagi turut bangun untuk pergi 
bersama. 

Si anak pelik melihat mereka. “Tadi kalian 
mengatakan hanya seorang sahaja yang 
dibenarkan untuk datang ke rumah saya, mengapa 
sekarang mengubah fikiran?” tanya si anak 
kehairanan. 

“Jika kamu mempelawa Kekayaan atau 
Kejayaan sahaja, tentu seorang sahaja daripada 
kami akan pergi ke rumah kamu. Tapi kamu 










mempelawa Kasih Sayang, ketahuilah bahawa di 
setiap kasih sayang, akan bersamanya kekayaan 
dan kejayaan,” jawab Kasih Sayang. 

Kasih sayang merupakan sesuatu yang amat 
tinggi nilainya, untuk mendapatkannya kita 
hendaklah mendahului dengan sesuatu 
pemberian. Cuba lihat hadis qudsi ini dengan 
mata hati, mafhumnya; 

“Tidaklah seorang harnba yang mendekati-Ku 
dengan sesuatu yang lebih Aku cintai daripada apa 
yang telah Aku wajibkan ke atasnya dan sentiasa 
mendekati-Ku dengan amalan sunat, melainkan Aku 
akan mencintainya. Apabila Aku mencintainya, Aku 
akan menjadi pendengaran yang dengannya ia 
mendengar, penglihatan yang dengannya ia melihat, 
tangan yang dengannya ia memukul, dan kaki yang 
dengannya ia berjalan. ” / 29/ 

Natijah cinta daripada Allah kepada seorang 
hamba akan menjadikan hamba itu memiliki apa 
yang dimahukannya, namun didahului dengan 
memberi ketaatan kepada amalan-amalan fardu, 

sunat dan mendekatkan diri kepada-Nya. Hasil 
daripada pemberiannya itu, maka datanglah 
kejayaan dan kekayaan yang diredai oleh Allah. 
Dia tidak mendengar dan melihat melainkan apa 
yang diredai oleh Allah. Dia tidak beijalan dan 
melakukan sesuatu pekerjaan melainkan apa yang 
diredai oleh Allah. 

Pemberian merupakan titik permulaan 
sebuah kasih sayang dan kecintaan. Mulakan hari 
kamu untuk Allah, bersama Allah, dengan 
zikrullah, kamu akan dapati hidup kamu penuh 
dengan kasih sayang dan kecintaan. 

Kamu bangun tidur mengingati Allah, dan 
kamu tidur semula dengan mengingati Allah, 
kamu akan dapati pengakhiran hari kamu dengan 
kecintaan. Dan kamu bangun keesokan hari 
menjadi seorang yang mengamalkan senyuman, 
bertoleransi, bertolak ansur, bertimbang rasa, 
berperikemanusiaan dan menyebarkan bunga- 
bunga cinta. 

ILUMINASI 2 : Kemiskinan yang melarat di dunia ini 
akan lenyap keseluruhannya jika semua orang 
bermuamalah dengan hati. 

- Mustafa Sadiq ar-Rafi’i 



ILUMINASI 3 : Kecintaan sebenar terletak pada 
keredaan Tuhan. 










BAYTUL HIKMA 





ILUMINASI SANUBARI 



“Sebuah koleksi ucapan tokoh-tokoh, 
kata-kata hikmah dan kisah-kisah 
menarik sebagai panduan menjalani 
kehidupan di dunia yang sementara 
ini. Juga sebagai motivasi nntuk 
membangunkan jiwa dan raga, serta 
menyedarkan kita tentang potensi 
diri manusia yang sangat hebat.” 












